CELEX: 41985D0161
Language: el
Date: 1985-02-26 00:00:00
Title: 85/161/ΕΚΑΧ: Απόφαση των αντιπροσώπων των κυβερνήσεων των κρατών μελών της Ευρωπαϊκής Κοινότητας Άνθρακα και Χάλυβα, συνελθόντων στα πλαίσια του Συμβουλίου της 26ης Φεβρουαρίου 1985 για την τροποποίηση της απόφασης 77/707/ΕΚΑΧ σχετικά με την κοινοτική επιτήρηση των εισαγωγών λιθάνθρακα καταγωγής τρίτων χωρών

Avis juridique important

|

41985D0161

85/161/ΕΚΑΧ: Απόφαση των αντιπροσώπων των κυβερνήσεων των κρατών μελών της Ευρωπαϊκής Κοινότητας Άνθρακα και Χάλυβα, συνελθόντων στα πλαίσια του Συμβουλίου της 26ης Φεβρουαρίου 1985 για την τροποποίηση της απόφασης 77/707/ΕΚΑΧ σχετικά με την κοινοτική επιτήρηση των εισαγωγών λιθάνθρακα καταγωγής τρίτων χωρών  

Επίσημη Εφημερίδα αριθ. L 063 της 02/03/1985 σ. 0020 - 0020 Ισπανική ειδική έκδοση: Κεφάλαιο 12 τόμος 4 σ. 0282  Πορτογαλική ειδική έκδοση : Κεφάλαιο 12 τόμος 4 σ. 0282  Φινλανδική ειδική έκδοση: Κεφάλαιο 11 τόμος 11 σ. 0178  Σουηδική ειδική έκδοση: Κεφάλαιο 11 τόμος 11 σ. 0178 

***** ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ  της 26ης Φεβρουαρίου 1985  για την τροποποίηση της απόφασης 77/707/ΕΚΑΧ σχετικά με την κοινοτική επιτήρηση των εισαγωγών λιθάνθρακα καταγωγής τρίτων χωρών  (85/161/ΕΚΑΧ)  ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΡΧΟΜΕΝΟΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,  σε συμφωνία με την Επιτροπή,  ΑΠΟΦΑΣΙΖΟΥΝ:  Άρθρο 1  Η απόφαση 77/707/ΕΚΑΧ (1) τροποποιείται ως εξής:  1. Το άρθρο 3 παράγραφος 2 αντικαθίσταται από το ακόλουθο κείμενο:  «2. Οι ενδείξεις που αναφέρονται στην παράγραφο 1 διαβιβάζονται στην Επιτροπή εντός ογδόντα ημερών από τη λήξη κάθε ημερολογιακού τριμήνου και κατανέμονται κατά χώρα καταγωγής και σύμφωνα με τη διάρκεια της σύμβασης προμήθειας (ένα έτος και περισσότερο ή λιγότερο από ένα έτος).»  2 Το άρθρο 4 αντικαθίσταται από το εξής κείμενο:  «Άρθρο 4  Η Επιτροπή μεριμνά ώστε οι πληροφορίες που διαβιβάζονται κατ' εφαρμογή του άρθρου 3 να παραμένουν εμπιστευτικές και να υφίστανται επεξεργασία από υπαλλήλους υποκείμενους στο επαγγελματικό απόρρητο.  Η διάταξη αυτή δεν αποτελεί πάντως πρόσκομμα στη δημοσίευση από την Επιτροπή γενικών ή συνοπτικών στοιχείων, όχι όμως πριν παρέλθει προθεσμία ογδόντα ημερών μετά το τέλος κάθε ημερολογιακού τριμήνου, με μορφή που να πληροί, σε θέματα στατιστικού απορρήτου, τις εξής προϋποθέσεις:  - κανένα χρηματοδοτικό στοιχείο δεν δημοσιεύεται, εάν λιγότερες από τέσσερις επιχειρήσεις πραγματοποιούν, σε κάθε τρίμηνο, άνω των 75 % των εισαγωγών της χώρας καταγωγής,  - η δημοσίευση των πληροφοριών πρέπει να γίνεται κατά τρόπο που να μην επιτρέπει τη συναγωγή χρηματοοικονομικών ενδείξεων όσον αφορά τις μεμονωμένες παραδόσεις.»  Άρθρο 2  Τα κράτη μέλη λαμβάνουν τα απαραίτητα μέτρα για την εφαρμογή της παρούσας απόφασης.  Βρυξέλλες, 26 Φεβρουαρίου 1985.  Ο Πρόεδρος  F. PANDOLFI  (1) ΕΕ αριθ. L 292 της 16. 11. 1977, σ. 11.